नई दिल्ली : पूरे देश में दीपावली का पर्व बुधवार को पारंपरिक श्रद्धा एवं हर्षोल्लास के साथ मनाया गया। लोगों ने अपने घरों एवं प्रतिष्ठानों को दीपों एवं झालरों से सजाया और पटाखे फोड़ कर तथा मित्रों एवं रिश्तेदारों में मिठाइयां बांट कर उत्साह के साथ त्योहार मनाया। दीपावली के मौके पर लोग अपने रिश्तेदारों के यहां गए और त्योहार की शुभकामनाएं दीं। वहीं व्हाट्सएप, फेसबुक और ट्विटर पर दीपावली की शुभकामनाओं के संदेशों की बाढ़ आ गई।